Gustav Klemm

Gustav Friedrich Klemm (født 12. november 1802 i Chemnitz, Sachsen, død 25. eller 26. august 1867 i Dresden, Sachsen), var en tysk antropolog (kulturhistoriker) og overbibliotekar i Dresden. Han var en nesten 17 år eldre bror av bokforleggeren Heinrich Klemm.

Gustav Klemm ble i 1832 bibliotekar ved Sachsens kongelige bibliotek i Dresden, og ble i 1854 utnevnt til overbibliotekar. En øyensykdom tvang han til å forlate stillingen i 1864, og han døde tre år senere. Hans samling av etnografiske og kulturhistoriske emner la grunnen for det etnografiske muséet Museum für Völkerkunde zu Leipzig som ble grunnlagt i 1870.

Klemm utga i 1840-årene en allmenn kulturhistorie i 10 bind, som ble høyt respektert av hans samtid. Han lanserte en teori om at den europeiske kulturen var å betrakte som «aktiv», men nesten alle andre var «passive».

 Referanser 

 Eksterne lenker 
 Klemm, Gustav Friedrich, Nordisk familiebok, 1. opplag 1884
 Klemm, Gustav Friedrich, Nordisk familiebok, 2. opplag 1911

Kategori:Personer fra Chemnitz
Kategori:Tyske antropologer